Το σπίτι ήταν εξαιρετικό, η θέα στην μπροστινή βεράντα σου έκοβε την ανάσα, είχε και μια πίσω αυλή με σκιά για το πρωινό, απόλυτη ησυχία το βράδυ, ξεφεύγεις από την πόλη. Το μόνο "αρνητικό" ότι για να τα έχεις όλα αυτά είσαι λίγο απομακρυσμένος από τα εστιατόρια, μπαράκια κλπ. αλλά δεν μας πείραξε. Η Ιωάννα και η Κατερίνα είχαν το σπίτι τακτοποιημένο κι έτοιμο, μας είχαν αφήσει νερά, καφέ, φρούτα, μπύρες, κάρβουνα για να ψήσουμε. Μας άφησε να φύγουμε και αργότερα από την ώρα αναχώρησης επειδή το καράβι μας έφευγε αργά. Ήταν ευγενέστατες και σωστές στην επικοινωνία. Το σπίτι ήταν βολικό για τα παιδιά, εμείς έχουμε τρία, και είχε και μια πλούσια συλλογή βιβλίων που θα μπορούσε να μας κρατήσει συντροφιά ακόμη κι αν μέναμε έναν μήνα! Το νησί μας άρεσε γενικά, είναι πολύ κοντά και εύκολα προσβάσιμο από την Αθήνα αλλά οι τιμές του είναι ανεβασμένες σε όλα, από ξαπλώστρες μέχρι εστιατόρια. Πάντως περάσαμε πολύ όμορφα.